Вольфганг Шмидт

Вольфганг Шмидт (, 1954 оны 1 сарын 16) нь Германы хөнгөн атлетикч бөгөөд 1976 оны Монреалийн олимпод Зүүн Германыг төлөөлөн оролцож, зээрэнцэг шидэлтийн төрөлд мөнгөн медаль хүртсэн тамирчин юм. Дэлхийн дээд амжилтын эзэн байсан тэрээр мөн Европын АШТ-ээс хошой медальтай. 1982 онд Зүүн Германаас зугтаж гарах оролдлого хийж байсан бөгөөд хожим Холбооны Бүгд Найрамдах Герман Улсын нэрийн өмнөөс тэмцээнд оролцож байлаа. Берлинд төрсөн тэрээр Динамо Берлин клубт харьяалагддаг байв.

 Амжилт 
 1973: Европын өсвөрийн АШТ: алтан медаль (61.30)
 1974: Европын АШТ: 8-р байр (59.56)
 1976: Олимпын наадам: Мөнгөн медаль (63.68 - хүчингүй - 65.16 - хүчингүй - 63.96 - 66.22)
 1978: Европын АШТ: Алтан медаль (64.04 - 61.68 - 64.52 - 62.08 - 65.94 - 66.82); мөн бөөрөнцөг түлхэлтээр 4-р байр (19.86 - 19.63 - 19.92 - 19.62 - 20.30 - 19.49)
 1980: Олимпын наадам: 4-р байр (65.64)
 1990: Европын АШТ: Хүрэл медаль (61.28 - 60.84 - хүчингүй - 64.08 - 64.10 - хүчингүй ), Баруун Германыг төлөөлөн оролцсон.
 1991: Дэлхийн АШТ: 4-р байр (64.76)

Шмидт хувийн дээд амжилтаа 1978 онд Берлинд 71.16 метрээр тогтоосон бөгөөд энэ нь Германы зээрэнцэг шидэгчдийн түүхэнд Юрген Шульт, Ларс Ридль нарын дараа орох амжилт болно.

 Зүүн Германаас дүрвэсэн нь 

1980 оны Москвагийн олимпод медаль хүртэж чадаагүйн дээр 1981 онд Зүүн Германы АШТ-д хоёрдугаар байр эзэлснээр Ромд болох Дэлхийн цомын тэмцээнд оролцож чадсангүй. Иймээс хөнгөн атлетикаар олон улсын тавцанд илүү амжилт гаргахын тулд Баруун Герман руу дүрвэхээр шийджээ. Гэсэн ч Ардын Цагдаагийн газар түүний зугтах төлөвлөгөөг аль хэдийн мэдсэн байсан бөгөөд 1982 оны намар Шмидт баривчлагдаж, жил хагасын ял сонсчээ. Жилийн дараа түүний ялыг хүчингүй болгон суллаж, Феликс Дзержинскийн Хамгаалагчдын Хорооны спортын баг болох Динамо Адлершофых дасгалжуулагчаар ажиллах тушаал хүлээн авсан байна. Шмидт баруун руу гарах хүслээ орхилгүй, Зүүн Германыг орхих хүсэлтээ тавьсаар байлаа. Эцэстээ 1987 оны төгсгөлд Баруун Германд гарах зөвшөөрөл олдсон ч Баруун Германыг төлөөлж Сөүлийн олимпод оролцоход хэтэрхий оройтсон байв. Зүүн, Баруун Германы тамирчид оролцсон анхны тэмцээнд өрсөлдөгч Юрген Шульт нь түрүүлсэн бөгөөд Шульт Шмидтэй гар барихаас татгалзсан гэдэг.

 Улс төрийн тогтворгүй байдлын дараа 

Хоёр Герман нэгдсэний дараа 1992 онд Шмидт Юрген Шультийг ялж, Германы аварга болсон хэдий ч олимпын эрх олгох тэмцээнд түүнд ялагдан, Барселонаг зорьж чадсангүй. Шульт уг олимпоос мөнгөн медаль зүүжээ. Хожим Шмидт Сан-Францискод амьдрах болж хөрөнгийн зуучлагч, менежментийн зөвлөгчийн ажил эрхлэх болжээ.

 Эшлэл 

 Цахим холбоос 



 Профиль

Ангилал:Зүүн Германы зээрэнцэг шидэгч
Ангилал:Зүүн Германы бөөрөнцөг түлхэгч
Ангилал:Германы зээрэнцэг шидэгч
Ангилал:Германы бөөрөнцөг түлхэгч
Ангилал:Зээрэнцэг шидэлтийн европын аварга
Ангилал:Зүүн Германы олимпын мөнгөн медальтан
Ангилал:1976 оны зуны олимпод оролцогч
Ангилал:1980 оны зуны олимпод оролцогч
Ангилал:Зүүн Германы олимпын оролцогч
Ангилал:Хөнгөн атлетикийн универсиадын аварга
Ангилал:Зүүн Германы дарангуйллын хэлмэгдэгч
Ангилал:Эх Орны Гавьяаны Хүрэл одон шагналтан
Ангилал:Зүүн Германы иргэн
Ангилал:Германчууд
Ангилал:1954 онд төрсөн